Document ID: 32009D0977

KOMMISSIONENS AFGØRELSE
af 16. december 2009
om EF-tilskud for 2009 til medlemsstaternes udgifter til visse projekter inden for fiskerikontrol, -inspektion og -overvågning
(meddelt under nummer K(2009) 9935)
(kun den danske, den engelske, den græske, den italienske, den lettiske, den nederlandske, den portugisiske, den rumænske, den spanske, den svenske og den tyske udgave er autentiske)
(2009/977/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten (1), særlig artikel 21, og
ud fra følgende betragtninger:
(1)
På grundlag af de anmodninger om EF-medfinansiering, som medlemsstaterne har indsendt i deres kontrolprogrammer for 2009, har Kommissionen vedtaget beslutning 2009/746/EF (2), men ikke alle bevillinger på 2009-budgettet til fiskerikontrol er blevet opbrugt.
(2)
De uudnyttede bevillinger på 2009-budgettet bør nu tildeles ved en ny afgørelse.
(3)
I overensstemmelse med artikel 21, stk. 2, i forordning (EF) nr. 861/2006 er medlemsstaterne blevet anmodet om at indsende anmodninger om yderligere finansiering på de indsatsområder, som Kommissionen har prioriteret, dvs. automatisering og forvaltning af data, ny teknologi og seminarer om ulovligt, urapporteret og ureguleret fiskeri (IUU-fiskeri).
(4)
På basis heraf og som følge af de budgetmæssige begrænsninger er anmodninger om EF-tilskud til foranstaltninger såsom pilotprojekter og bygning af skibe og luftfartøjer til fiskerikontrol blevet afvist, fordi de ikke vedrørte de ovenfor omhandlede prioriterede indsatsområder.
(5)
Der kan ansøges om EF-tilskud til de foranstaltninger, der er omhandlet i artikel 8, litra a), i forordning (EF) nr. 861/2006.
(6)
Ansøgninger om EF-tilskud skal være i overensstemmelse med reglerne i Kommissionens forordning (EF) nr. 391/2007 (3).
(7)
Der bør fastsættes maksimumsbeløb og satser for EF-tilskuddet inden for grænserne i artikel 15 i forordning (EF) nr. 861/2006 og betingelser for ydelse af et sådant tilskud.
(8)
For at fremme investeringer inden for Kommissionens prioriterede indsatsområder og på grund af den økonomiske krises negative indvirkning på medlemsstaternes budgetter bør der inden for grænserne i artikel 15 i forordning (EF) nr. 861/2006 fastsættes en høj medfinansieringssats for udgifter til ovennævnte prioriterede indsatsområder.
(9)
Automatiske lokaliseringsanordninger skal for at være tilskudsberettigede opfylde kravene i Kommissionens forordning (EF) nr. 2244/2003 af 18. december 2003 om gennemførelsesbestemmelser vedrørende satellitbaserede fartøjsovervågningssystemer (4).
(10)
Elektroniske registrerings- og indberetningsanordninger om bord på fiskerfartøjer skal for at være tilskudsberettigede opfylde kravene i Kommissionens forordning (EF) nr. 1077/2008 af 3. november 2008 om fastlæggelse af gennemførelsesbestemmelser til Rådets forordning (EF) nr. 1966/2006 om elektronisk registrering og indberetning af fiskerioplysninger og om teledetektionsmetoder og om ophævelse af forordning (EF) nr. 1566/2007 (5).
(11)
Foranstaltningerne i denne afgørelse er i overensstemmelse med udtalelse fra Forvaltningskomitéen for Fiskeri og Akvakultur -
VEDTAGET FØLGENDE AFGØRELSE:
Artikel 1
Genstand
Ved denne afgørelse fastsættes det, at der for 2009 kan ydes EF-tilskud til medlemsstaternes udgifter i 2009 til gennemførelse af visse projekter vedrørende overvågnings- og kontrolordninger under den fælles fiskeripolitik, jf. artikel 8, litra a), i forordning (EF) nr. 861/2006. I afgørelsen fastsættes det også, hvor stort et EF-tilskud der kan ydes til hver medlemsstat, hvilken EF-tilskudssats der skal gælde, og hvilke betingelser der skal være opfyldt, for at der kan ydes et sådant tilskud.
Artikel 2
Afvikling af uindfriede forpligtelser
Medlemsstaterne foretager alle betalinger, som de anmoder om refusion af, inden den 30. juni 2013. Betalinger, som medlemsstater har foretaget efter denne dato, er ikke refusionsberettigede. Uudnyttede budgetbevillinger i forbindelse med denne aftgørelse vil blive frigjort senest den 31. december 2014.
Artikel 3
Ny teknologi og it-net
1. For projekter omhandlet i bilag I kan der ydes et tilskud på 50 % af de støtteberettigede udgifter inden for de grænser, der er fastsat i samme bilag, til anskaffelse og installation af samt teknisk bistand til computerteknologi og etablering af it-net, så dataudvekslingen i forbindelse med fiskeriovervågning og -kontrol bliver effektiv og sikker.
2. For bilag I-udgifter i forbindelse med fartøjsovervågningssystemet (FOS), det elektroniske registrerings- og indberetningssystem (ERIS) og ulovlig, urapporteret og ureguleret fiskeri fastsættes medfinansieringssatsen omhandlet i stk. 1 til 95 %.
Artikel 4
Automatiske fartøjslokaliseringsanordninger
1. For projekter omhandlet i bilag II kan der ydes et tilskud på 95 % af de støtteberettigede udgifter inden for de grænser, der er fastsat i samme bilag, til anskaffelse og installation om bord på fiskerfartøjer af automatiske lokaliseringsanordninger, der gør det muligt for fartøjsovervågningscentre at fjernovervåge fiskeriet ved hjælp af et fartøjsovervågningssystem (FOS).
2. Tilskuddet omhandlet i stk. 1 kan højst udgøre 1 500 EUR pr. fartøj.
3. Automatiske fartøjslokaliseringsanordninger skal opfylde kravene i forordning (EF) nr. 2244/2003 for at være berettiget til tilskud efter stk. 1.
Artikel 5
Elektroniske registrerings- og indberetningssystemer
For projekter omhandlet i bilag III ydes der et tilskud på 95 % af de støtteberettigede udgifter inden for de grænser, der er fastsat i samme bilag, til udvikling, anskaffelse og installation af og teknisk bistand til de anordninger, der er nødvendige for ERIS, så dataudvekslingen i forbindelse med overvågning og kontrol af fiskeri bliver effektiv og sikker.
Artikel 6
Elektroniske registrerings- og indberetningsanordninger
1. For projekter omhandlet i bilag IV ydes der et tilskud på højst 95 % af de støtteberettigede udgifter inden for de grænser, der er fastsat i samme bilag, til anskaffelse og installation om bord på fiskerfartøjer af ERIS-anordninger, der muliggør elektronisk registrering og indberetning af fiskeridata til et fiskeriovervågningscenter.
2. Tilskuddet omhandlet i stk. 1 kan højst udgøre 3 000 EUR pr. fartøj, jf. dog stk. 4.
3. ERIS-anordninger skal opfylde kravene i forordning (EF) nr. 1077/2008 for at være tilskudsberettigede.
4. For anordninger, der kombinerer ERIS- og FOS-funktioner, og som opfylder kravene i forordning (EF) nr. 2244/2003 og (EF) nr. 1077/2008, kan tilskuddet omhandlet i denne artikels stk. 1 højst udgøre 4 500 EUR.
Artikel 7
Uddannelses- og udvekslingsprogrammer
1. For projekter omhandlet i bilag V kan der ydes et tilskud på 50 % af de støtteberettigede udgifter inden for de grænser, der er fastsat i samme bilag, til uddannelses- og udvekslingsprogrammer for embedsmænd med ansvar for fiskeriovervågnings- og fiskerikontrolopgaver.
2. For udgifter under bilag V til seminarer om IUU-fiskeri fastsættes medfinansieringssatsen omhandlet i stk. 1 til 95 %.
Artikel 8
Maksimalt EF-tilskud i alt pr. medlemsstat
De forventede udgifter i alt pr. medlemsstat, de samlede udgifter i alt til projekter udvalgt efter denne afgørelse og det maksimale EF-tilskud pr. medlemsstat, der tildeles efter denne afgørelse, er som følger:
(EUR)
Medlemsstat
Udgifter planlagt i det nationale fiskerikontrolprogram
Udgifter til projekter udvalgt efter denne afgørelse
EF-tilskud
Danmark
3 638 843
1 143 733
1 057 867
Tyskland
2 426 282
1 017 000
828 400
Irland
1 143 000
800 000
300 000
Grækenland
2 500 000
907 895
525 000
Spanien
10 695 000
3 783 000
2 526 000
Italien
4 990 000
3 140 000
2 897 500
Letland
15 652
15 652
14 869
Nederlandene
1 910 000
450 000
427 500
Portugal
7 439 055
4 171 655
2 635 194
Rumænien
15 600
15 600
7 800
Sverige
1 550 000
700 000
600 000
Det Forenede Kongerige
1 153 763
911 161
779 870
I alt
37 477 195
17 055 696
12 600 000
Artikel 9
Adressater
Denne afgørelse er rettet til Kongeriget Danmark, Forbundsrepublikken Tyskland, Irland, Den Hellenske Republik, Kongeriget Spanien, Den Italienske Republik, Republikken Letland, Kongeriget Nederlandene, Den Portugisiske Republik, Rumænien, Kongeriget Sverige og Det Forenede Kongerige Storbritannien og Nordirland.
Udfærdiget i Bruxelles, den 16. december 2009.

Labels: 12
11
15
6